ประกาศกรมวิชาการเกษตรประกาศกรมวิชาการเกษตรเรื่องเงื่อนไขการนำเข้ายาสูบจากสหพันธ์สาธารณรัฐบราซิลพ.ศ. ๒๕๕๖ กรมวิชาการเกษตรได้วิเคราะห์ความเสี่ยงศัตรูพืชของยาสูบนำเข้าเพื่อการค้าจากสหพันธ์สาธารณรัฐบราซิลเสร็จสิ้นแล้วอาศัยอำนาจตามความในมาตรา ๘ (๒) และมาตรา ๑๐ แห่งพระราชบัญญัติกักพืชพ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช (ฉบับที่ ๓) พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชจึงออกประกาศเงื่อนไขการนำเข้ายาสูบจากสหพันธ์สาธารณรัฐบราซิล ดังต่อไปนี้ข้อ ๑ ประกาศนี้เรียกว่าประกาศกรมวิชาการเกษตร เรื่อง เงื่อนไขการนำเข้ายาสูบจากสหพันธ์สาธารณรัฐบราซิลพ.ศ. ๒๕๕๖ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ชนิดพืชยาสูบ (tobacco, Nicotiana tabacum) ตามประกาศนี้ ได้แก่ เมล็ดพันธุ์ยาสูบ (tobacco seed)ข้อ ๔ ศัตรูพืชกักกันที่เกี่ยวข้องรายชื่อศัตรูพืชกักกันของราชอาณาจักรไทยสำหรับยาสูบจากสหพันธ์สาธารณรัฐบราซิลปรากฏตามเอกสารแนบท้ายประกาศนี้ข้อ ๕ หน่วยงานที่รับผิดชอบ๕.๑ ราชอาณาจักรไทย คือ กรมวิชาการเกษตร๕.๒ สหพันธ์สาธารณรัฐบราซิล คือ Departamento de Sanidade Vegetal (Plant Health Department) ซึ่งต่อไปในประกาศนี้จะเรียกว่าDSVข้อ ๖ การขออนุญาตนำเข้าต้องมีใบอนุญาตนำเข้าซึ่งออกให้โดยกรมวิชาการเกษตรข้อ ๗ ข้อกำหนดสำหรับการนำเข้า๗.๑ต้องมาจากต้นยาสูบในแปลงปลูกซึ่งผ่านการตรวจสอบในช่วงระหว่างการเจริญเติบโต โดยมีการเก็บตัวอย่างพืชเพื่อตรวจสอบยืนยันในห้องปฏิบัติการว่าปราศจากศัตรูพืชกักกันตามที่ระบุไว้ในเอกสารแนบท้ายประกาศนี้หรือต้องได้รับการตรวจสอบในห้องปฏิบัติการว่าปราศจากศัตรูพืชกักกันตามที่ระบุไว้ในเอกสารแนบท้ายประกาศนี้๗.๒ ต้องกำจัดศัตรูพืชด้วยกรรมวิธีดังต่อไปนี้๗.๒.๑ แช่ในน้ำร้อนที่อุณหภูมิ ๕๒ องศาเซลเซียส นาน ๓๐ นาทีหรือแช่ในสารละลายโซเดียมไฮโปคลอไรต์ (sodium hypochlorite) ที่ความเข้มข้นร้อยละ ๑ นาน ๑๐ นาที และ๗.๒.๒[๒]ต้องคลุกด้วยสารกำจัดโรคพืช ได้แก่ ไทแรม (thiram) อัตรา ๐.๒เปอร์เซ็นต์ (สารออกฤทธิ์) หรือสารอื่นที่ทดแทนหรือเทียบเท่าโดยได้รับอนุญาตจากกรมวิชาการเกษตรก่อน๗.๓ ต้องไม่มีการปะปนของ ดิน ทราย แมลงมีชีวิตและชิ้นส่วนของพืช เช่นใบ ก้าน เศษซากพืช วัชพืช หรือเมล็ดพืชอื่น เป็นต้นหรือสิ่งอื่นใดที่มีศักยภาพนำพาศัตรูพืชกักกันได้๗.๔ ต้องมีหนังสือรับรองจากหน่วยงานราชการหรือเอกชนว่าเมล็ดพันธุ์ยาสูบที่อนุญาตนำเข้ามิใช่พืชที่ได้รับการตัดต่อสารพันธุกรรม๗.๕ต้องระบุพันธุ์และสายพันธุ์ลงบนบรรจุภัณฑ์และใบรับรองสุขอนามัยพืชข้อ ๘ การรับรองสุขอนามัยพืช๘.๑ ต้องมีใบรับรองสุขอนามัยพืชซึ่งออกให้โดย - DSV กำกับมาด้วย โดยต้นฉบับใบรับรองสุขอนามัยพืชต้องแนบมาพร้อมกับสินค้าทุกครั้งที่ส่งไปยังราชอาณาจักรไทย๘.๒ ใบรับรองสุขอนามัยพืชต้องระบุข้อความเพิ่มเติม ดังต่อไปนี้Tobacco seeds were derived from the plants those were inspected during growing season and verified by laboratory test that are found free from Ascochyta gossypii, Colletotrichum tabacum, Fusarium oxysporum f.sp. batatas, Peronospora yoscyami f.sp. tabacina, Verticillium albo - atrum, Pseudomonas cichorii, Pseudomonas syringae pv. tabaci, Alfalfa mosaic virus, Pelargonium zonate spot virus, Raspberry ringspot virus, Tobacco rattle virus, Tobacco ringspot virus, Tobacco streak virus, Tomato black ring virus, Tomato ringspot virus, Chrysanthemum stunt viroid and Potato spindle tuber viroid หรือ Tobacco seeds were laboratory tested and found free from Ascochyta gossypii, Colletotrichum tabacum, Fusarium oxysporum f.sp. batatas, Peronospora hyoscyami f.sp. tabacina, Verticillium albo - atrum, Pseudomonas cichorii, Pseudomonas syringae pv. tabaci, Alfalfa mosaic virus, Pelargonium zonate spot virus, Raspberry ringspot virus, Tobacco rattle virus, Tobacco ringspot virus, Tobacco streak virus, Tomato black ring virus, Tomato ringspot virus, Chrysanthemum stunt viroid and Potato spindle tuber viroid๘.๓ ต้องระบุรายละเอียดการกำจัดศัตรูพืชลงบนใบรับรองสุขอนามัยพืชข้อ ๙ การตรวจนำเข้า๙.๑ เมื่อเมล็ดพันธุ์ยาสูบถูกขนส่งมาถึงด่านนำเข้าในราชอาณาจักรไทยการตรวจนำเข้าเมล็ดพันธุ์ยาสูบจะดำเนินการหลังจากได้ตรวจสอบยืนยันความถูกต้องของเอกสารทั้งหมดที่แนบมาพร้อมกับสินค้า๙.๒ พนักงานเจ้าหน้าที่จะสุ่มตัวอย่างเมล็ดพันธุ์ยาสูบและตรวจสอบในห้องปฏิบัติการเพื่อยืนยันว่ามีศัตรูพืชกักกันติดมากับเมล็ดพันธุ์ยาสูบหรือไม่และต้องกักเมล็ดพันธุ์ยาสูบ ไว้จนกว่าจะทราบผลจากห้องปฏิบัติการ๙.๓ ถ้าตรวจพบศัตรูพืชกักกันของราชอาณาจักรไทยตามที่ระบุไว้ในเอกสารแนบท้ายประกาศนี้ในระหว่างการตรวจนำเข้าเมล็ดพันธุ์ยาสูบทั้งหมดจะถูกส่งกลับ หรือทำลายโดยผู้นำเข้าต้องเป็นผู้รับผิดชอบค่าใช้จ่าย๙.๔ถ้าตรวจพบสิ่งมีชีวิตชนิดอื่นที่ไม่มีรายชื่อปรากฏในเอกสารแนบท้ายประกาศนี้ ที่มีศักยภาพเป็นศัตรูพืชกักกันของราชอาณาจักรไทยเมล็ดพันธุ์ยาสูบทั้งหมดจะถูกส่งกลับ ทำลาย หรือกำจัดศัตรูพืชด้วยวิธีการที่เหมาะสม(ถ้ามีวิธีการกำจัด) โดยผู้นำเข้าต้องเป็นผู้รับผิดชอบค่าใช้จ่าย กรมวิชาการเกษตรมีสิทธิระงับการนำเข้าเมล็ดพันธุ์ยาสูบเป็นการชั่วคราว จนกว่าการประเมินความเสี่ยงศัตรูพืชที่ตรวจพบนั้นได้ดำเนินการแล้วเสร็จประกาศณ วันที่ ๒๔ ธันวาคม พ.ศ. ๒๕๕๖ดำรงค์จิระสุทัศน์อธิบดีกรมวิชาการเกษตร[เอกสารแนบท้าย]๑. รายชื่อศัตรูพืชกักกันของยาสูบจากสหพันธ์สาธารณรัฐบราซิล แนบท้ายประกาศกรมวิชาการเกษตรเรื่อง เงื่อนไขการนำเข้ายาสูบจากสหพันธ์สาธารณรัฐบราซิล พ.ศ. ....(ดูข้อมูลจากภาพกฎหมาย)ประกาศกรมวิชาการเกษตรเรื่อง เงื่อนไขการนำเข้ายาสูบจากสหพันธ์สาธารณรัฐบราซิล (ฉบับที่ ๒)พ.ศ.๒๕๕๘[๓]ข้อ ๒ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปปริยานุช/ผู้จัดทำ๑๕ มกราคม ๒๕๕๗อุษมล/ผู้ตรวจ๑๓ กุมภาพันธ์๒๕๕๗วิศนี/เพิ่มเติมปัญญา/ตรวจ๒๖ ตุลาคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๕ ง/หน้า ๓๑/๑๐ มกราคม ๒๕๕๗[๒] ข้อ ๗.๒.๒แก้ไขเพิ่มเติมโดยประกาศกรมวิชาการเกษตร เรื่องเงื่อนไขการนำเข้ายาสูบจากสหพันธ์สาธารณรัฐบราซิล (ฉบับที่ ๒) พ.ศ. ๒๕๕๘[๓] ราชกิจจานุเบกษาเล่ม ๑๓๒/ตอนพิเศษ ๒๔๖ ง/หน้า ๓/๘ ตุลาคม ๒๕๕๘